Wilde ønskede at følge prøverne ved opsætningen af ''The Importance of Being Earnest'', men Douglas pressede ham til at de rejste til [[Algeriet]] for at købe sex hos gadedrenge. Wilde måtte rejse alene hjem til England, da Douglas blev hos en opvarter ved navn Ali. Til [[André Gide]] sagde Wilde: "Jeg håber jeg helt har demoraliseret byen," skønt han savnede sine børn og var træt af at lyve for sin tålmodige kone. <ref>Barbara Belford: ''Oscar Wilde – a certain genius'' (s. 239-41)</ref> Gide kendte han fra Paris i 1883, hvor Wilde havde sagt: "Jeg bryder mig ikke om dine læber. De er lige, som hos folk der aldrig lyver. Jeg vil lære dig at lyve, så dine læber bliver smukke og buede som på en antik [[maske]]." Bagefter sagde Gide, at Wilde ikke havde gjort ham "andet end ondt." "Jeg vælger mine venner efter deres gode udseende, mine bekendtskaber for deres gode karakter, og mine fjender for deres gode forstand," sagde Wilde. "En mand kan ikke være omhyggelig nok i sit valg af fjender." <ref>Barbara Belford: ''Oscar Wilde – a certain genius'' (s. 182)</ref> Gides indtryk af Wilde var, at han "ikke samtalte; han fortalte. Under næsten hele måltidet holdt han ikke op med at fortælle. Han fortalte mildt, langsomt, hans stemme var helt vidunderlig. Han talte fremragende fransk... Han lyttede aldrig og viede knapt nogen opmærksomhed til tanker, hvis de ikke var hans egne." <ref name=autogeneret1 />
Organisationer Uddannelsesinstitutioner